Ոսկեվազի հնօրյա տանը նոր կյանք տալուց բացի նրանք մի երազ էլ ունեն: Արվեստանոցի մի անկյունում կնկատեք տարօրինակ մի ցուցանակ՝ «Կոնդի փողոց»: Իրենց վաղեմի տան մասին հիշեցնող այս ցուցանակը նրանք պահել են՝ այն դարձյալ իր տեղում փակցնելու համար: Դարձյալ կյանք կառնի հին Կոնդը, կկառուցվի իրենց տունը, ու այն կլցվի դարբնի մուրճի զրնգոցով ու գունեղ նկարներով՝ հավատում են նրանք: